  Виталий Пронин Тырмыт дасямын сылал, луо - сезонлы чакламын 174 сюрс тонна.Транспортъя но сюрес хозяйствоя министр В. Вахромеев ивортэмъя, шаерысьтымы сюресъёс вылын - кышкытлык кылдӥсь, нюко-гопо интыосаз - уен-нуналэн ужалоз нимысьтыз техника. Озьыен, тол куспын сюресэз возён, лымылэсь сузян ласянь шуг-секытъёс кылдыны кулэ ӧвӧл.Сюресъёс сӧрисько секыт транспортэн йырин, уката но зоро-лымыё дыръя. Удмуртиысь сюресъёс вылын та вакытэ радъямын грузовикъёслэсь секталазэс мертанъя 20 весъёс. Но та амал вужмемын ни. Соин ик Транспортъя но сюрес хозяйствоя министерство вуоно арысен басьтӥськыны чакла выль проект борды: бадӟым машиналы весъёс вылэ султоно уз луы ни, солэсь секталазэ но асфальтэз макем паньгатэмзэ чакланы луоз компьютерен. Та проектэз быдэстыны кулэ луоз 600 миллион манет. Выль техника пуктыны чакламын Воткае, Эграе, Иже, Можгае но Сарапулэ нуись сюресъёс вылын."УД" Туспуктӥз А. Горбунов Теги: Ижкар сюресъёс  